CELEX: 62011CA0059
Language: ro
Date: 2012-07-12 00:00:00
Title: Cauza C-59/11: Hotărârea Curții (Camera a treia) din 12 iulie 2012 (cerere de pronunțare a unei hotărâri preliminare formulată de Cour d'appel de Nancy — Franța) — Association Kokopelli/Graines Baumaux SAS (Agricultură — Directivele 98/95/CE, 2002/53/CE, 2002/55/CE și 2009/145/CE — Validitate — Legume — Vânzare, pe piața națională a semințelor, de semințe de legume care nu figurează în catalogul oficial comun al soiurilor de legume — Nerespectare a sistemului de autorizare prealabilă pentru introducerea pe piață — Tratatul internațional privind resursele fitogenetice pentru alimentație și agricultură — Principiul proporționalității — Libertatea de a desfășura o activitate comercială — Libera circulație a mărfurilor — Egalitate de tratament)

22.9.2012   
            
            
               RO
            
            
               Jurnalul Oficial al Uniunii Europene
            
            
               C 287/9
            
         Hotărârea Curții (Camera a treia) din 12 iulie 2012 (cerere de pronunțare a unei hotărâri preliminare formulată de Cour d'appel de Nancy — Franța) — Association Kokopelli/Graines Baumaux SAS
   (Cauza C-59/11) (1)
   
   (Agricultură - Directivele 98/95/CE, 2002/53/CE, 2002/55/CE și 2009/145/CE - Validitate - Legume - Vânzare, pe piața națională a semințelor, de semințe de legume care nu figurează în catalogul oficial comun al soiurilor de legume - Nerespectare a sistemului de autorizare prealabilă pentru introducerea pe piață - Tratatul internațional privind resursele fitogenetice pentru alimentație și agricultură - Principiul proporționalității - Libertatea de a desfășura o activitate comercială - Libera circulație a mărfurilor - Egalitate de tratament)
   2012/C 287/14
   Limba de procedură: franceza
   
      Instanța de trimitere
   
   Cour d'appel de Nancy
   
      Părțile din acțiunea principală
   
   
      Reclamantă: Association Kokopelli
   
      Pârâtă: Graines Baumaux SAS
   
      Obiectul
   
   Cerere de pronunțare a unei hotărâri preliminare — Cour d’appel de Nancy — Validitatea, în special în raport cu principiile proporționalității, al egalității și al liberei circulații a mărfurilor, precum și cu angajamentele asumate în temeiul Tratatului internațional privind resursele fitogenetice pentru alimentație și agricultură, a Directivei 98/95/CE a Consiliului din 14 decembrie 1998 de modificare, cu privire la consolidarea pieței interne, a varietăților vegetale modificate genetic și a resurselor genetice ale plantelor, a Directivelor 66/400/CEE, 66/401/CEE, 66/402/CEE, 66/403/CEE, 69/208/CEE, 70/457/CEE și 70/458/CEE privind comercializarea semințelor de sfeclă, semințelor de plante furajere, semințelor de cereale, cartofilor de sămânță, semințelor de plante oleaginoase și de fibră și a semințelor de legume, precum și catalogul comun al soiurilor de specii de plante agricole (JO 1999 L 25, p. 1, Ediție specială, 03/vol. 26, p. 184), a Directivei 2002/53/CE a Consiliului din 13 iunie 2002 privind Catalogul comun al soiurilor de plante agricole (JO L 193, p.1, Ediție specială, 03/vol. 43, p. 139), a Directivei 2002/55/CE a Consiliului din 13 iunie 2002 privind comercializarea semințelor de legume (JO L 193, p. 33, Ediție specială, 03/vol.43, p.171) și a Directivei 2009/145/CE a Comisiei din 26 noiembrie 2009 de stabilire a anumitor derogări pentru acceptarea varietăților primitive și a soiurilor de legume care sunt cultivate, în mod tradițional, în localități și regiuni speciale și care sunt amenințate de erodare genetică și a soiurilor de legume lipsite de valoare intrinsecă pentru producția vegetală comercială, dar create pentru a fi cultivate în condiții speciale, precum și pentru comercializarea semințelor acestor varietăți primitive și soiuri (JO L 312, p. 44) — Vânzare pe piața națională a semințelor de legume care nu sunt prevăzute de catalogul oficial comun al soiurilor de legume — Nerespectare a regimului național de autorizare prealabilă a introducerii pe piață, considerat prea restrictiv — Acte de concurență neloială sau încălcarea principiilor proporționalității, al egalității și al liberei circulații a mărfurilor
   
      Dispozitivul
   
   Examinarea întrebării adresate nu a evidențiat niciun element de natură să afecteze validitatea Directivei 2002/55/CE a Consiliului din 13 iunie 2002 privind comercializarea semințelor de legume și a Directivei 2009/145/CE a Comisiei din 26 noiembrie 2009 de stabilire a anumitor derogări pentru acceptarea varietăților primitive și a soiurilor de legume care sunt cultivate, în mod tradițional, în localități și regiuni speciale și care sunt amenințate de erodare genetică și a soiurilor de legume lipsite de valoare intrinsecă pentru producția vegetală comercială, dar create pentru a fi cultivate în condiții speciale, precum și pentru comercializarea semințelor acestor varietăți primitive și soiuri.
   
      (1)  JO C 120, 16.4.2011.